گنگا رام

رائے بہادر سر گنگا رام (اپریل 1851ء – 10 جولائی 1927ء) ایک معروف سول انجنیئر تھے، جو برطانوی ہند کے صوبہ پنجاب کے ایک چھوٹے گاؤں مانگٹاں والا میں پیدا ہوئے، جو اب پنجاب، پاکستان کا حصہ ہے۔

انھوں نے تھامسن کالج آف سول انجینرنگ میں تعلیم حاصل کی جو اب انڈین انسٹی ٹیوٹ آف ٹیکنالوجی روڑکی کے نام سے جانا جاتا ہے۔ انھیں اپنے وقت کے ایک معروف انسان دوست اور زرعی ماہر کے طور پر جانا جاتا ہے۔
عمارتیں آج بھی سر گنگا رام کی عظمت کی گواہی دے رہی ہیں۔ وہ ایک کہنہ مشق اور ذہین انجینئر، قابل زرعی سائنس دان اور سماجی کارکن تھے۔ ان کے شہر لاہور پر بے شمار احسانات ہیں۔ لاہور میں عجائب گھر، جنرل پوسٹ آفس، ایچی سی کالج، میواسکول آف آرٹس، میو ہسپتال کا سر البرٹ وکٹر ہال اور گورنمنٹ کالج یونیورسٹی کا کیمسٹری ڈیپارٹمنٹ ان کے ڈیزائن کردہ ہیں۔ جبکہ سرگنگارام ہسپتال، ڈی اے وی کالج (موجودہ اسلامیہ کالج سول لائنز)، سرگنگارام گرلزاسکول (موجودہ لاہور کالج فارویمن)، ادارہ بحالی معذوراں اور دیگر بے شمار فلاحی ادارے اُنھوں نے اپنے ذاتی خرچ سے قائم کیے تھے۔

1925ء میں انھیں امپیریل بینک آف انڈیا کا صدر بنایا گیا۔ اسی دوران میں انھوں نے گنگا رام ٹرسٹ کا آغاز کیا۔ 10 جولائی 1927ء کو وہ اپنی لندن کی رہائش گاہ میں وفات پا گئے۔ ان کا جسم ہندو رسوم کے مطابق راکھ کر دیا گیا، جس میں سے نصف راکھ دریائے گنگا میں بہا دی گئی، جبکہ باقی ماندہ لاہور میں دریائے راوی کے کنارے ان کی سمادھی مین دفن ہے۔

سر گنگا رام ہسپتال دہلی، گنگا بھون (انڈین انسٹی ٹیوٹ آف ٹیکنالوجی رُڑکی) اور سر گنگا رام ہیریٹیج فاؤنڈیشن لاہور اُن کے تعمیری اور خدماتی ورثے کی دیگر یادگاریں ہیں۔ ان کے اعزازات میں رائے بہادر اور سر کے خطاب کے علاوہ ممبر آف رائل وکٹورین آرڈر (MV0) اور کوم پینیئن آف دی انڈین ایمپائر (CIE) کے اعزازات شامل ہیں۔

 گنگا رام کے نام پر 
 ادارے 
 سر گنگا رام ہسپتال (پاکستان)
 سر گنگا رام ہسپتال (بھارت)
 ہائی کورٹ لاہور
 جنرل پوسٹ آفس، لاہور
 گھنٹہ گھر فیصل آباد
 گھوڑا ٹرین گنگا پورگھوڑا ٹرین بحال کر نے کا فیصلہ - JavedCh.Com
 میو اسکول آف آرٹس (موجودہ نیشنل کالج آف آرٹس)
 ایچیسن کالج
 دیال سنگھ مینشن
 ہیلے کالج آف کامرس
 لاہور عجائب گھر
 لیڈی میکلیگن ہائی اسکول
 سر گنگا رام ہائی اسکول (موجودہ لاہور کالج برائے خواتین یونیورسٹی)
 راوی روڈ کا ودیا آشرم
 لیڈی مے نارڈ اسکول آف انڈسٹریل ٹریننگ۔لاہور اور گنگا پور - Pakistan – Dawn News

 کام 

 مزید دیکھیے 
 سمادھی سر گنگا رام

 حوالہ جات 

 بیرونی روابط 
 لاہور اور گنگا پور۔ سرگنگا رام کی خدمات پر مبنی مضمون

زمرہ:1851ء کی پیدائشیں
زمرہ:1927ء کی وفیات
زمرہ:برطانوی ہند کی شخصیات
زمرہ:بھارتی مخیرین
زمرہ:رائے بہادر
زمرہ:ضلع ننکانہ صاحب کی شخصیات
زمرہ:لاہوری شخصیات
زمرہ:نائٹس بیچلر
زمرہ:ہندوستانی نائٹ
زمرہ:بھارتی شخصیات
زمرہ:پنجابی شخصیات
زمرہ:بھارتی ہندو
زمرہ:ویکی ڈیٹا سے مختلف مختصر وضاحت
زمرہ:پنجابی ہندو